
ОБЩИНСКИ СЪВЕТ - КИРКОВО


Н А Р Е Д Б А
ЗА УСЛОВИЯТА И РЕДА ЗА ПРОВЕЖДАНЕ НА ОБЩЕСТВЕНО ОБСЪЖДАНЕ ЗА ПОЕМАНЕТО НА ОБЩИНСКИ ДЪЛГ ОТ ОБЩИНА КИРКОВО


В сила от 29.08.2016 г.
Приета на заседание на Общински съвет – Кирково с Решение №142 от протокол. № 14/29.08.2016 г.






с. Кирково
август, 2016 г.




[bookmark: _GoBack]Чл. 1. Настоящата наредба урежда реда и условията за провеждане на обществено обсъждане за поемане на общински дълг от Община Кирково. 
Чл. 2. Обсъждането се провежда на достъпно място в сградата на общината. 
Чл. 3. В общественото обсъждане могат да участват граждани, представители  на държавни и обществени организации, политическите сили, заинтересовани физически и юридически лица, общински съветници, представители на общинска администрация. 
Чл. 4. Кметът на Община Кирково оповестява проекта, който ще се финансира чрез поемане от общината на дългосрочен дълг, чрез покана за обсъждане, отправена до местната общност. 
Чл. 5. Поканата за обсъждане се публикува в един местен вестник, на интернет страницата на Община Кирково и се поставя на мястото определено за обяви в сградата на общината, най-малко 7 /седем/ дни преди насроченото обсъждане. 
Чл. 6. Поканата за обсъждане трябва да съдържа общите параметри на проекта - предназначение, стойност, начин на финансиране и на обезпечаване, дата, час и място на провеждане на обсъждането. 
Чл. 7. За провеждане на конкретно обсъждане от местната общност кметът определя докладчик за обсъждането и лице, което да води и изготви протокол от обсъждането. 
Чл. 8. Обсъждането се открива с експозе от упълномощения от кмета докладчик, който и ръководи срещата по общественото обсъждане, съдържащо описание на идеята на проекта, доказателства за обществената му значимост, икономически параметри на проекта, предлаган начин на финансиране. Докладчикът може да покани на обсъждането  експерти, взели участие в изготвянето на проекта, за отговор на въпроси. 
Чл. 9. След експозето по предходния член, докладчикът дава думата на участниците в общественото обсъждане   за свободно изразяване на мнения, предложения и становища, както и за въпроси по проекта. 
Чл. 10. Докладчикът и експертите записват всички въпроси, след което отговарят на лицата, поставили въпросите. 
Чл. 11. Когато в резултат на общественото обсъждане се установи че предлагания проект не отговоря в достатъчна степен на нуждите на местната общност, което налага съществена промяна в проекта, кметът на общината преценява необходимостта от допълване или преработване на проекта и от организиране на ново обществено обсъждане по реда на тази Наредба. 
Чл. 12. При внасяне на предложението за поемане на дългосрочен дълг за обсъждане на заседание на Общински съвет, неразделна част от предложението е протокола по чл.7. 
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Наредбата влиза в сила след  приемането и от Общински съвет.

